dh-unibe/image-text_koenigsfelden-charters-post-1500 huggingface dataset:
Ich, Heinrich Jel, geschworner weibel dˀ statt ze Waltzhuͦt, tuͦn kunt, dz ich uff disem hùttigen tag, als dirre brieff gebn̄ ist, offenlich ze gericht sassz ze Walshuͦt in dˀ
statt, an offner, fryer straͦss, an statt dˀ durlùchten, hochgebornen fùrsten der herztogen von Oͤstˀrich, minˀ gnedig₎ hˀren, und kam fùr mich in offen, verbannē gericht ✳
Welty von Bern, einhalb und Hans Meriswand von Bremgarten, anderhalb, zuͤ beiden teiln gefùrsprechet als urteil gab und recht ist. und der obgen̄t Welti
von Bern offnet mit fùrsprechen, dz er fùr sich un̄ sin erbn̄ ze koͧffen gebn̄ hetti recht und redlich eins steten, ewigen koͧffes dem vorgeñt Hans Meriswand und sinen ✳
erbn̄ ein mut kernen geltes ewigs zins ab dem hus, hoff und hoffstatt mit aller zuͦgehoͤrd, dz gelegen ist an der Rinhalden, einhalb an Hans₎ Wips hus zum Brūnen
und andˀhalb an Cuͤny Rieders hus, dez vor ziten Hans Kriegs, seligen, wz und jetzo Lùti von Rinhain inne haͤt. und wery der koͧff beschaͤhen umb zwelf phunt
phening, dˀe der egeñt Welti von Bern und von dem vorgeñt Hans Merischwand gewert und bezalt ist, als er offenlich in gerichte vˀjach. und nach diser offnunge do ✳
batt nu dˀ selb Welti von Bern an eime urteil ze ervarend mit sim fùrsprechen, wie er den vorgeschribn̄ mut kernē geltes ab dem vorgẽnt₎ hus und hoffstat mit
aller zuͤghoͤrd dem egent̃ Hans Meriswand uffgebn̄ und vˀtigen soͤlt, dz er und sin erbn̄ daran habend werint und dz es hantvesti, kraft und macht hetti. do fragt
ich wz recht wery, und wart nach minˀ fraͧg erteilt mit besam̄noter urteil uff den eid, dz er den vorgeschribn̄ mut kˀrnē geltes ab dem egeñt hus und hoffstatt mit aller zuͤgehoͤrd fùr sich und sin erbn̄ uffgebn̄ und vˀtigen soͤlt von sinr hand und gewalt ✳ dem obgent̃ Hans Meriswand zuͦ sinr hand und in sinen
gewalt. und dz es da mit genuͦg wery und billich kraft hetti und dz tett do und vollfuͤrt ✳ dˀ egeñt Welti von Bern vor offem gericht als urteil gebn̄ hatte fùr
sich und sin erbn̄ und fùr alle, die dar zuͦ gehorten̄ und notdùrftig warend mit sinr hand dem obgent̃ Hans Meriswand in sin hand und zuͦ sin₎ erbn̄ handen,
und lopt ouch dˀ egent̃ Welty von Bern fùr sich und sind erbn̄ des obgent̃ mut kernen geltes uff dem vorgeschribn̄ hus und hoffstatt mit aller zuͦgehoͤrd recht
wer ze sind des vorgent₎ Hans Meriswandes und siner erbn̄ nach dˀ statt recht ze Walshuͦt. und ist erteilt, ✳ dz es beschehen sig als es billich nun und hienach
kraft und macht habn̄ sol und mag nach gewonhait und recht der statt ✳ ze Walshuͦt und unvˀsert beliben. und har ùber zuͤ einr urkûnd und bestaͤttun̄g
so han ich, dˀ vorgen̄t richter, von des gerichtz wegē, wō es mir erteilt ist, und ouch von des obgent₎ Hans Meriswands̄ bett willen min insigel zuͦ einˀ zùngùnst
diser vertgung und uffgebung mit rechter urteil offenlich gehenket an disen brieff, der geben wart do man zalt von Cristus gebùrt drizehenhundˀrt
nùntzig und vier jar, an dem nechstẽn fritag nach sant Johans tag ze sùngihten. ✳
Königsf. 430
Staatsarchiv
AARGAU
Waldshuͦt j
j mt knˀ an der Rinhald₎
394
K
R 16
Nͦ✳ 4 ✳
zuͦ Waltzhùt
xiij
umb ein mùt krn̄ geltz ✳
uff ein hus ✳
in dˀ
Rinhaldn̄ gelegen
✳ diser brief hoͤrt zuͦ dˀ vō
Goldenbˀg muͦtˀ jarzit
diz geleg₎ ze Waltzhuͦt ✳